สวัสดีค่ะพอดีว่าเราพึ่งจะเคยกินยาคุมแอนนา28เม็ดนะคะ เริ่มเลยนะเรามีอะไรกับแฟนโดยที่ไม่ได้ป้องกันแต่ปล่อยนะวันที่9ของเดือนนี้พอมีอะไรกันเส็ดแล้วเราก็เริ่มกินยาคุมเม็ดแรกเลยปกติประจำเดือนจะมาวันที่22แต่นี้เลยมาแล้วประจำเดือนยังไม่มาเลยอยากจะทราบว่าที่ประจำเดือนยังไม่มาเป็นเพราะยาคุมหรือป่าวแล้วจะมาตอนไหน มีอีกเรื่องนึงถ้าประจำเดือนมาวันที่22ของเดือนที่แล้วไข่จะตกประมาณวันที่เท่าไหร่
สวัสดีค่ะ การทานยาคุมกำเนิดหลังจากที่มีเพศสัมพันธ์ไปแล้ว ยาจะไม่สามารถช่วยป้องกันการตั้งครรภ์ได้ เพราะโดยปกติ ต้องทานยาต่อเนื่องไปอย่างน้อย 7 วันก่อน ยาคุมจึงออกฤทธิ์ได้ หากจะป้องกันการตั้งครรภ์ ต้องทานยาคุมฉุกเฉินค่ะ แต่หากเลยมานานหลายวันแล้ว ก็ไม่สามารถทานได้แล้วค่ะและเมื่อเริ่มทานยาคุมกำเนิดในวันที่ 9 ธ.ค. ประจำเดือนก็ย่อมจะยังไม่มา จนกว่าจะทานยาคุมครบเม็ดที่เป็นฮอร์โมน 21 เม็ดก่อน แล้วหลังจากนั้นเมื่อทานเม็ดแป้งไป 2-4 วัน จึงจะมีประจำเดือนมาค่ะ ซึ่งก็เท่ากับต้องทานจนถึงประมาณวันที่ 31 ธ.ค.- 3 ม.ค.ก่อน จึงจะมีประจำเดือนมาค่ะ หากทานจนหมดแผง คือถึงวันที่ 5 ม.ค. แล้วประจำเดือนยังไม่มา จึงค่อยตรวจหาการตั้งครรภ์ดูค่ะและโดยปกติ เมื่อทานยาคุมกำเนิดแล้ว การตกไข่ก็ไม่น่าเกิดขึ้นค่ะ เพราะยาคุมจะไปออกฤทธิ์ยับยั้งการตกไข่ไม่ให้เกิดขึ้นค่ะ